summary: عید پر مصنوعی مہنگائی کرنیوالوں کو گرفتار کیا جائیگا ڈی سی او
text: لاہور خبرنگار ڈی سی او لاہور سجاد احمد بھٹہ نے کہا ہے کہ عیدالاضحی کے موقع پر مصنوعی مہنگائی کرنیوالوں کے نہ صرف چالان اور جرمانے کئے جائیں گے بلکہ انہیں گرفتار بھی کیا جائے گا ڈی سی او نے اس حوالے سے خصوصی مجسٹریٹوں کو ہدایت کی ہے کہ شہر میں سبزیوں پھلوں گوشت اور دیگر اشیائے ضروریہ پر نگاہ رکھیں اور کسی کو ناجائز منافع خوری کی اجازت نہ دیں اتوار بازار شادمان اور اسلامپورہ کے دورہ کے موقع پر ڈی سی او نے پیاز ادرک لہسن اور ٹماٹر کی کمی اور مہنگے داموں فروخت کا نوٹس لیتے ہوئے انہوں نے ٹی او رانا مقبول کو سبزی منڈی سے یہ اشیاء فوری طور پر لانے کا حکم دیا ہے ڈی سی او نے سیکرٹریٹ اسلامپورہ اورسمن باد کے علاقوں میں بکرے فروخت کرنے والے اسلام محمد ابوبکر اور صدیق کو دو دوہزار روپے جرمانہ کرتے ہوئے ان کے جانور شہر سے باہر مویشی منڈی میں لیجانے کا حکم دیا